Ego Josbertus, dominus Ancei-Franci, notum facio universis presentibus et futuris quod ego ratam habui et habeo pacem illam que reformata est inter viros religiosos abbatem et conventum Pontiniac., ex una parte, et dominum Josbertum de Venussia, militem, cognatum meum, ex altera, per viros discretos Jacobum, cellerarium Pontiniaci, et dominum Guichardum, militem, de Platina, de omnibus querelis quas dicte partes habebant ad invicem, sicut continetur in carta venerabilis patris Bernardi, episcopi Autisiod., super hoc confecta et ejus sigillo roborata. Et quia res de quibus inter dictas partes agebatur, pro majori parte de meo erant feodo, omnia, sicut expressa sunt superius, laudo et confirmo litteris, firma et inconcussa in perpetuum habiturus. Datum, anno Gratie Mº CCº XXXº quinto, feria quarta post Brandones.